laion/Wikipedia-Exotic huggingface dataset:
Kassinaerililla

Kassinaerililla või kassinaeriroosa on üks lilladest värvitoonidest, hele külm magenta- või purpurroosa poole kalduv värvus, mis vastab mets-kassinaeri (prantsuse keeles mauve) õite värvusele. Värvinimetust kasutatakse värvitooni märkimiseks sisekujunduses ja moes. Värvinimetus on arvatavasti otsetõlge inglise keelest ja esineb pigem harva, inglise-eesti sõnaraamat annab sõna mauve vasteteks kahvatulilla või lillakas. Kasutatakse ka tõlkimata võõrkeelset nimetust mauve. Värvus seostub magususe, delikaatsuse ja haprusega. Mets-kassinaeris (Malva sylvestris) Mets-kassinaeri õied Kassinaeri Malva alcea õis Esimese aniliinvärvaine Perkini lilla (mauveine) värvinäidis lõngal Aniliinlillaga värvitud kangaproov Pantone värvitoon 17-1612 Mellow Mauve on keskmine vanaroosat meenutav punakaslilla. Pantone PQ-18-3230 Meadow Mauve on teravama tooniga lilla ja 15-3207 Mauve Mist hele pastelne punakaslilla. Veebivärv Mauve on terav külm helelilla. Orhideeroosa Kanarbikuroosa https://www.alpina-baltic.com/ee/artikkel/vaervide-moju-meeleolule/ https://www.tikkurila.ee/ehitus-_ja_remontvarvid/varvitoonid/sisevarvikaardid/tunneta_varvi_varvikaart/y339.5473.xhtml "Arhiivikoopia". Originaali arhiivikoopia seisuga 3. veebruar 2020. Vaadatud 10. aprillil 2020.{{netiviide}}: CS1 hooldus: arhiivikoopia kasutusel pealkirjana (link) https://www.pantone.com/color-finder/17-1612-TCX[alaline kõdulink] https://www.pantone.com/color-finder/PQ-18-3230TCX[alaline kõdulink] "Arhiivikoopia". Originaali arhiivikoopia seisuga 7. august 2020. Vaadatud 10. aprillil 2020.{{netiviide}}: CS1 hooldus: arhiivikoopia kasutusel pealkirjana (link) https://www.htmlcsscolor.com/hex/E0B0FF
Cyclos

Cyclos on avatud lähtekoodiga internetikeskkonnas rakendatav pangandustarkvara, mis sobib mikrokrediidiasutustele, kohalikele ja piirkondlikele pankadele (eriti arengumaades) ja alternatiivse raha rakendustele, nagu LETS, bartervõrgud ja ajapangad. Cyclose programm toetab järgmisi rakendusi: internetipangandus, e-kaubandus, ettevõtete loetelu, tutvustused, soovitused ja tehingu tingimused, sõnumiside ja teavitussüsteem, logimine kõne- ja tugikeskustesse, integreeritud teabehaldussüsteem (MIS). Cyclos töötab nii kaabelvõrgus kui ka mobiiltelefonide (WAP/SMS) ja POS-seadmete (müügipunkt) kaudu, võimaldades seega nii kaardi- kui ka mobiilimakseid. ""Cyclos4 License Server". Retrieved 2020-10.04". ""PaymentEye". Retrieved 2020-10-04". Originaali arhiivikoopia seisuga 4. detsember 2012. ""Cyclos feature list". Retrieved 2020-10-04". ""Mobile banking with Cyclos". Archived from the original on 2012-02-18. Retrieved 2020-10-04". Originaali arhiivikoopia seisuga 18. veebruar 2012.
Kamin-Kašõrskõi

Kamin-Kašõrskõi (ukraina Камінь-Каширський, poola Kamień Koszyrski) on linn Ukrainas Volõõnia oblastis, Kamin-Kašõrskõi rajooni halduskeskus. Kamin-Kašõrskõi asub Kovelist umbes 50 km põhjakirdes. Kamin-Kašõrskõid on esmamainitud 1196. aastal, Magdeburgi linnaõigused sai 1430. aastal. Kolmanda Poola jagamise tagajärjel läks linn 1795. aastal Venemaa Keisririigis võimu alla. Aastatel 1921–1939 kuulus linn Poola koosseisu. Ukraina 2001. aasta rahvaloenduse andmetel oli Kamin-Kašõrskõi elanikest ukrainlasi 98,71%, venelasi 0,96% ja valgevenelasi 0,19. Місто Камінь-Каширський Волинської області Державна наукова архiтектурно-будiвельна бiблiотека iмені В.Г. Заболотного Національний склад міст Datatowel.in.ua
San Luisi departemang

Juan Martín de Pueyrredóni departemang (kuni 2010. aastani Keskuse departemang; hispaania keeles Departamento Juan Martín de Pueyrredón; Departamento La Capital) on Argentina 2. järgu haldusüksus. Asub riigi keskosas Cuyo regioonis San Luisi provintsis. 2010. aastal sai San Luisi departemang ametlikuks nimeks Juan Martín de Pueyrredóini departemang (Argentina 19. sajandi poliitiku Juan Martín de Pueyrredóni auks). San Luisi departemang on rahvaarvult San Luisi provintsi departemangudest suurim. Departemangu elanike arv oli 2010. aasta rahvaloenduse andmetel 204 019 (umbes 47% provintsi rahvastikust). Pindalalt on departemang provintsis kolmas (13 120 km²). San Luisi departemangus on kaks kohalikku omavalitsust (municipios): San Luis ja Juana Koslay. Lisaks on loodud mitmes paikkonnas (sealhulgas La Puntas, El Volcánis ja Potrero de los Funesis) munitsipaalkomisjonid (comisiones municipales). Märkus: Sulgudes on antud elanike arv 2010. aasta rahvaloenduse andmeil San Luis, linn (169 947) La Punta , linn (13 182) Juana Koslay, linn (12 467) El Volcán, paikkond (1775) Potrero de los Funes, paikkond (1698)
Potrero de los Funes

Potrero de los Funes on paikkond Argentina keskosas Cuyo regioonis San Luisi provintsis San Luisi departemangus. Potrero de los Funes asub Andides asuva Sierras de Córdoba mäestiku jalamil 940 m üle merepinna. Provintsi keskusest San Luisist jääb Potrero de los Funes 10 km kaugusele kirde suunas. 1927. aastal rajati sinna 3,6 km² suurune veehoidla (Potrero de los Funesi veehoidla). Ajapikku kerkis selle kõrvale seoses turismi arenemisega samanimeline asula, milles 2010. aasta rahvaloenduse andmeil oli elanikke juba 1698. Paikkonnas asub neljatärnihotell. Ümber veehoidla kulgeb 1987. aastal ehitatud 6,25 km pikkune ringrada.  Potrero de los Funes – pildid, videod ja helifailid Wikimedia Commonsis
Loodna valla vapp

Loodna valla vapp on Rapla maakonnas asuva endise Eesti haldusüksuse Loodna valla vapp. Praegune Märjamaa vald, mis loodi 20. oktoobril 2002 ühinenud Märjamaa alevi, endise Märjamaa valla ja Loodna valla ühinemise tulemusena, võttis oma vapiks endise Märjamaa valla vapi. Endise Märjamaa valla vapina oli see kasutusel juba alates 21. oktoobrist 1996. Märjamaa alevi ja Loodna valla sümbolid kuulutati kehtetuks. Kuldsel kilbil on rohelist värvi kaks neljaharulist ristikulehte, hobuseraud ja pärnalehelõikeline vapitüvi. Neljaharulised ristikulehed sümboliseerivad põllumajandust. Lehed meenutavad ka kristliku maailma universaalseimat sümbolit – risti, mis vapil koosneb ühinenud südametest, viidates sõbraliku koostöö tähendusele. Hobuseraud sümboliseerib edasiliikumist nii majanduses kui ka vaimuvallas. Hobuseraud on ajast aega olnud ka turvalisuse ja õnne talisman. Vapitüve pärnalehe lõige osutab sellele, et vallas asub loodusharuldus – Sipa pärn, omaliigiliste seas Eesti suurim. Vapi kuldne toon tähistab viljapõldusid ja muid inimkätega loodud rikkusi, roheline valla mitmekesist loodust: soid-rabasid, niitusid, metsi ning neist inimestesse hoovavat ürgset rahu ja hingejõudu. Loodna valla lipp Märjamaa valla vapp Märjamaa valla lipp Märjamaa alevi lipp Märjamaa alevi vapp Rapla maakond Loodna valla sümboolika Riigikantselei kodulehel
Valgejärve matkarada

Valgejärve matkarada on Harju maakonnas Nissi vallas Ellamaa külas asuv matkarada. Matkarada tutvustab Valgejärve maastikukaitseala ja seda ümbritsevaid loodusväärtusi. Matkaraja pikkus on 6,5 kilomeetrit ning see on varustatud infotahvlite ja puust viitadega. Rada algab ja lõpeb Järveotsa järve kaldal asuval puhkealal. Rada on korrapäratu ringikujuline ja selle läbimiseks kulub 1,5h - 2h. Vaadet lubjasele idakaldale ja Valgejärve suubuvatele ojadele saab nautida 6 meetrisest vaatetornist. lubjatud onn Valgejärv hundiaed allikad nõmmemetsad palumetsad laanemetsad soovikumetsad soometsad rabastuvad metsad Matkaraja ääres leidub mitmesuguseid taimi: lääne-mõõkrohi, vööthuul-sõrmkäpp, kahkjaspunane sõrmkäpp, soo-neiuvaip, harilik käoraamat, harilik porss, valge vesiroos. Putuktoidulistest taimedest harilik võipätakas, harilik vesihernes, ümaralehine ja pikalehine huulhein. Valgejärv on nime saanud tema põhja katva haruldase järvelubja järgi. Järve pindala on 15 hektarit ja sügavus koos lendmudaga 2 meetrit. Järveotsa järv on allikatest toituv umbjärv, mille pindala on 16,9 hektarit ning sügavus 6,3 meetrit. [1], 9.aprill 2020. [2], 9.aprill 2020. Traks, Kristina. Valgejärve matkarada: lumivalge rabajärv ja põnev pärandkultuur, Eesti loodus. Tartu,Tallinn: Loodusajakiri, nr. 6-7, 6.juuli 2017 [3] 9.aprill 2020. Pärandkultuuri lood Valgejärve legendid
Farüngiit

Farüngiit on põletik kõri tagaosas ehk neelus. Peamiselt põhjustab see kurguvalu ja palavikku. Muud sümptomid võivad olla nohu, köha, peavalu, neelamisraskused, suurenenud lümfisõlmed ja kähe hääl. Sümptomid püsivad tavaliselt 3–5 päeva. Tüsistustena võivad esineda sinusiit ja äge keskkõrvapõletik. Farüngiit kuulub ülemiste hingamisteede nakkuste hulka. Enamiku haigusjuhtude põhjustajaks on mõni viirushaigus. Umbes 25% juhtumitest lastel ja 10% täiskasvanutel on põhjustatud bakteriaalse nakkushaiguse Strep kõri poolt. Harva esinevate põhjustajate hulka kuuluvad teised bakterid, näiteks gonorröa; seenhaigused; ärritajad, näiteks suits; allergiad; gastroösofageaalne reflukshaigus. Muud haigused, mis võivad põhjustada farüngiidiga sarnaseid sümptomeid, on näiteks epiglotiit, türeoidiit, retrofarüngeaalne abstsess ja mõnikord ka südamehaigused. Valu leevendamiseks võib kasutada mittesteroidseid põletikuvastaseid ravimeid, näiteks ibuprofeeni. Samuti võivad aidata uimastavad ravimid, näiteks lidokaiin. Pole selge, kas steroididest on ägeda farüngiidi korral kasu. Hildreth, AF; Takhar, S; Clark, MA; Hatten, B (september 2015). "Evidence-Based Evaluation And Management Of Patients With Pharyngitis In The Emergency Department". Emergency Medicine Practice. 17 (9): 1–16, quiz 16–7. PMID 26276908. Rutter, Paul Professor; Newby, David (2015). Community Pharmacy ANZ: Symptoms, Diagnosis and Treatment (inglise). Elsevier Health Sciences. Lk 19. ISBN 9780729583459. Originaali arhiivikoopia seisuga 8.09.2017. Neville, Brad W.; Damm, Douglas D.; Allen, Carl M.; Chi, Angela C. (2016). Oral and maxillofacial pathology (4th ed.). St. Louis, MO: Elsevier. Lk 166. ISBN 9781455770526. OCLC 908336985.[alaline kõdulink] "Pharyngitis". National Library of Medicine. Originaali arhiivikoopia seisuga 20.05.2016. Vaadatud 4.08.2016. Weber, R (märts 2014). "Pharyngitis". Primary Care. 41 (1): 91–8. DOI:10.1016/j.pop.2013.10.010. PMID 24439883. Principi, N; Bianchini, S; Baggi, E; Esposito, S (veebruar 2013). "No evidence for the effectiveness of systemic corticosteroids in acute pharyngitis, community-acquired pneumonia and acute otitis media". European Journal of Clinical Microbiology & Infectious Diseases. 32 (2): 151–60. DOI:10.1007/s10096-012-1747-y. PMID 22993127. Hayward, G; Thompson, MJ; Perera, R; Glasziou, PP; Del Mar, CB; Heneghan, CJ (17. oktoober 2012). "Corticosteroids as standalone or add-on treatment for sore throat". The Cochrane Database of Systematic Reviews. 10: CD008268. DOI:10.1002/14651858.CD008268.pub2. PMID 23076943.
Jumala poeg

Jeesus Kristus on "ainusündinud" (kreeka keeles μονογενῆ, inglise keeles only begotten) Jumala poeg, kes eostati Püha Vaimu läbi ning sündis neitsi Maarjal.
Maakond (täpsustus)

Maakond on mitmetähenduslik sõna. Haldusüksuste tüübid: maakond, 1. järgu haldusüksus Eestis maakond (Albaania), 1. järgu haldusüksus Albaanias maakond (Armeenia), 1. järgu haldusüksus Armeenias maakond (Hiina), 3. järgu haldusüksus Hiinas maakond (Hispaania), 3. järgu haldusüksus Hispaanias maakond (Horvaatia), 1. järgu haldusüksus Horvaatias maakond (Island), endine haldusüksus Islandil maakond (Itaalia), 1. järgu haldusüksus Itaalias maakond (Keenia), 1. järgu haldusüksus Keenias maakond (Kreeka), endine 2. järgu haldusüksus Kreekas maakond (Leedu), 1. järgu haldusüksus Leedus maakond (Libeeria), 1. järgu haldusüksus Libeerias maakond (Norra), 1. järgu haldusüksus Norras maakond (Poola), 1. järgu haldusüksus Poolas maakond (Rootsi), endine haldusüksus Rootsis maakond (Rumeenia), 1. järgu haldusüksus Rumeenias maakond (Slovakkia), 1. järgu haldusüksus Slovakkias maakond (Soome), 1. järgu haldusüksus Soomes maakond (Taani), endine haldusüksus Taanis maakond (Tšehhi), 1. järgu haldusüksus Tšehhis maakond (USA), 2. järgu haldusüksus Ameerika Ühendriikides maakond (Venemaa), endine haldusüksus Venemaal Muu: muinasmaakond, muinasaegne territoriaalüksus tänapäeva Baltikumi alal Maakond (Tolkien), paik J. R. R. Tolkieni loomingus
Rahvusvahelise Olümpiakomitee istungjärk

Rahvusvahelise Olümpiakomitee istungjärk on Rahvusvahelise Olümpiakomitee kõrgeim organ. ROK-i istungjärgud toimuvad reeglina kord aastas. Kõik istungjärgud on kinnised, osa võtavad ainult ROK-i liikmed ja auliikmed. Istungjärkude vaheajal tegutseb ROK-i täitevkomitee, mille koosseisu kuuluvad president, kolm viitsepresidenti ja viis liiget.
Raikküla valla vapp

Raikküla valla vapp on Rapla maakonnas asunud endise Eesti haldusüksuse Raikküla valla vapp. Vapp kinnitati 12. juunil 1997, kuid vapi sünnipäevaks peetakse 19. oktoobrit 1997. Rohelisel kilbil kuldne ristikuleht ja hõbedane müüritisega vapitüvi. Vapikilbi roheline värvus tähendab üldiselt noorust ja lootust; siin aga looduslähedust ja vallaelanike põhitegevust – põllumajandust. Kuldne ristikuleht sümboliseerib samuti põlluharimist ja karjakasvatust – kohaliku rahva põlist elatise ja jõukuse allikat; kolm ristikulehe südamekujulist haru meenutavad ka veel valla kolme peamist keskust – Purku, Raikküla ja Tamme küla. Ristikuleht on ühtlasi ristiusu jumaliku kolmainsuse sümbol. Hõbedane müüritisega vapitüvi on Raikküla valla paese pinnase võrdkuju. Raikküla valla lipp Raikküla valla sümboolika valla kodulehel Raikküla valla sümboolika Riigikantselei kodulehel
Maakond (Norra)

Norras on maakond (fylke, vanapõhja sõnast fylki) 1. järgu haldusüksuse tüüp. Alates 2020. aastast on Norra jaotatud 11 maakonnaks. Maakonna nimetus fylke oli Norras algselt käibel varajassel keskajal. Kuningas Sverre (Sverre Sigurdsson) võttis 12. sajandi lõpul kasutusele nimetuse syssel, mis käibis 1307. aastani. Aastal 1308. tulid kasutusele läänid (len). 19. veebruaril 1662 nimetati läänid ümber ning võeti kasutusele nimetus amt. 1. jaanuarist 1919 kannavad nad nimetust fylke. Norra haldusjaotus "Arealstatistikk for Norge". Originaali arhiivikoopia seisuga 11. mai 2020. Vaadatud 28. juunil 2020.
Lorüns

Lorüns on vald Austrias Vorarlbergi liidumaal Bludenzi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Lluïsa Cunillé

Lluïsa Cunillé i Salgado (sündinud 28. oktoobril 1961 Badalonas) on katalaani näitekirjanik. Ta on kirjutanud näidendeid nii katalaani kui ka hispaania keeles. Eesti keeles on Margus Alveri tõlkes ilmunud tema näidend "Barcelona, varjude kaart" ("Barcelona, mapa d'ombres"; kogumikus "Valik hispaania ja katalaani näidendeid", Tallinn: Eesti Teatri Agentuur, 2013). See näidend võitis Barcelona linna preemia. Lluïsa Cunillé, Associació d'Escriptors en Llengua Catalana Maria-Josep Ragué-Arias, Lluïsa Cunillé, Visat Lluïsa Cunillé i Salgado saidil enciclopèdia.cat
Ludesch

Ludesch on vald Austrias Vorarlbergi liidumaal Bludenzi ringkonnas. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Nüziders

Nüziders on vald Austrias Vorarlbergi liidumaal Bludenzi ringkonnas. See oli ajaloolise Sonnenbergi krahvkonna pealinn, millele viidatakse Austria keisri ametlikus tiitlis. Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019. Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.
Zhuk-klassi patrullkaater

Zhuk-klassi patrullkaater (vene keeles tuntud kui Projekt 1400 Grif) on Nõukogude Liidus ja hiljem Venemaal valmistatud kerge patrullkaater, mis on kasutatav piirivalve või rannavalve funktsioonides. Kaater on alumiiniumkerega ja kiirekäiguline. Maksimumkiirus on 30 sõlme, ökonoomne kiirus 15 sõlme. Sõidukaugus 1100 meremiili, autonoomsus 5 ööpäeva. Relvastuseks 1 või 2 kuulipildujatorni 12,7 mm paariskuulipildujatega NSV, algul ka 14,5 mm paariskuulipildujad kilbiga lafetiga. Samuti on varustuses helgiheitjad. Meeskonna suurus on sõltuvalt relvastusest ja ülesandest 6–9 liiget, neist 1 ohvitser ja 2 vanemallohvitseri. 1400 – 1 × 2–14,5 mm kuulipildujalafetiga 2M-7 vööris. 1400A – relvastamata. 1400E – 2 × 2–14,5 mm kuuipildujalafettidega 2M-7 vööris ja ahtris. 1400M – 1 × 2–12,7 mm kuulipildujatorniga Utes (NSV) vööris, võimsamate mootoritega. 1400ME – 2 × 2–12,7 mm kuulipildujatornidega Utes vööris ja ahtris, võimsamate mootoritega. Kaatrit hakati Nõukogude Liidus valmistama 1969. aastal. Kokku on toodetud umbes 300 seda tüüpi alust, mis on osaliselt kasutusel ka tänapäeval. Neid on veel kasutusel ligikaudu 15 muuski riigis, kuhu Nõukogude Liit neid eksportis. Ekspordiks toodeti kokku u 100 kaatrit. Kaatrit tootsid laevatehased Leningradis ja Feodossias. Tootmine lõpetati hiljemalt 1996. Grifid on sattunud lahingutegevusse Lahesõjas, operatsioonil Iraagi Vabadus ja Gruusia sõjas, kus neid on uputatud õhuründevahendite või teise laeva poolt kokku 7 ja pääsenud on 1. Eesti mereväe käsutuses oli 1990. aastate algul kaks Grif-tüüpi kaatrit. Need võeti Kaitsealgatuskeskuse eestvõttel 8. juunil 1992 jäägrikompanii poolt jõuga üle firmalt Favora (mis ütluste kohaselt pidanuks saama nende edasimüügist 5 miljonit USA dollarit) ja jäid esialgu Kaitseliidu käsutusse – üks seisis Pärnus, teine Haapsalus. Mõne aja pärast anti kaatrid vabariigi valitsuse korraldusega üle Eesti mereväele, kus said nimedeks Grif ja Leopard. 25. mail 2001 arvati mõlemad amortisatsiooni tõttu kasutusest välja. Grif kingiti Eesti Meremuuseumile, Leopard lammutati. Grif on kaldale tõstetuna eksponaat Meremuuseumi Lennusadamas. Zhuk class (inglise keeles)
Vallasisene linn

Vallasisene linn on linnaline asula Eestis, mis ei moodusta eraldi kohaliku omavalitsuse üksust ning kuulub valla koosseisu. Eestis on 32 vallasisest linna: Abja-Paluoja Antsla Elva Jõgeva Jõhvi Kallaste Karksi-Nuia Kehra Kilingi-Nõmme Kiviõli Kunda Kuressaare Kärdla Lihula Mustvee Mõisaküla Otepää Paldiski Põltsamaa Põlva Püssi Rapla Räpina Sindi Saue Suure-Jaani Tamsalu Tapa Tõrva Türi Valga Võhma Linnasisene linn
Vitali Zahhartšenko

Vitali Zahhartšenko (ukraina keeles Віталій Юрійович Захарченко, sündinud 20. jaanuaril 1963 Kostjantõnivkas) on Ukraina poliitik ja endine siseminister.
Oona Orpana

Oona Orpana (sündinud 21. jaanuaril 2001 Haminas) on soome tennisist. Tema parim koht WTA edetabelis on 479 (3. veebruaril 2020). Soome Fed Cupi võistkonnas on ta võitude-kaotuste suhe Fed Cupi karikavõistlustel 7-7. 2019. aastal valiti ta Soome aasta naistennisistiks.
Aive Mandel

Aive Mandel (sündinud 20. juunil 1985 Tartus) on eesti keeleteadlane, keeleõpetaja ja tõlkija. Ta lõpetas 2009. aastal Tartu Ülikooli bakalaureuseõppe lähiajaloo alal (bakalaureusetöö "Kirjanduse sovetiseerimine Eesti NSV-s aastatel 1944–1954 loominguliste komandeeringute näitel"), 2017. aastal bakalaureuseõppe eesti ja soome-ugri keeleteaduse alal (bakalaureusetöö "Komitatiivi funktsioonid eesti kirjakeeles 18. sajandist tänapäevani") ning 2021. aastal sama eriala magistriõppe (magistritöö "Eesti, soome ja läti keele jaatava väitlause sõnajärg"). Alates 1. jaanuarist 2020 töötab ta Tartu Ülikooli humanitaarteaduste ja kunstide valdkonna eesti ja üldkeeleteaduse instituudi rakenduslingvistika osakonnas. Ta on tõlkinud läti keelest Inga Gaile raamatu "Klaas" (Tallinn: Kultuurileht, 2018; Loomingu Raamatukogu 12–14). Aive Mandel Eesti Teadusinfosüsteemis Aive Mandel Eesti Teadusinfosüsteemis
Rožõštše

Rožõštše (ukraina Рожище, poola Rożyszcze) on linn Ukrainas Volõõnia oblastis, Rožõštše rajooni halduskeskus. Rožõštše asub Lutskist umbes 19 km põhjas. Rožõštšet on esmamainitud 1377. aastal, Magdeburgi linnaõigused sai 1567. aastal. Ukraina 2001. aasta rahvaloenduse andmetel oli Rožõštše elanikest ukrainlasi 97,81%, venelasi 1,54%, valgevenelasi 0,29% ja poolakaid 0,16%. Історична довідка району Рожищенська районна державна адміністрація Національний склад міст Datatowel.in.ua
Gagarin

Gagarin on linn Venemaal Smolenski oblastis, Gagarini rajooni keskus. Asub Gžati jõe ääres. Asutatud 1719, linnaõigused sai 1776. aastal. 1968. aastani oli linna nimi Gžatsk, seejärel nimetati linna lähedal Klušino külas sündinud ja äsja hukkunud Juri Gagarini järgi Gagariniks. Gagarini koduleht Mitteametlik koduleht
Kärnsäga

Kärnsäga (Pseudobagarius) on kalade perekond sugukonnast Akysidae sägaliste seltsis. Perekonda kuuluvad liigid on levinud peamiselt Kagu-Aasias, sealhulgas Borneol, Kambodžas, Hiinas, Laoses, Tais ja Vietnamis. Pseudobagarius alfredi – alfredi kärnsäga Pseudobagarius baramensis – barami kärnsäga Pseudobagarius filifer – niituim-kärnsäga Pseudobagarius fuscus – tõmmu kärnsäga Pseudobagarius hardmani – hardmani kärnsäga Pseudobagarius inermis – kärestiku-kärnsäga Pseudobagarius leucorhynchus – valgekoon-kärnsäga Pseudobagarius macronemus – poisur-kärnsäga Pseudobagarius meridionalis – lõuna-kärnsäga Pseudobagarius nitidus – kena kärnsäga Pseudobagarius pseudobagarius; indoneesia kärnsäga Pseudobagarius similis – vietnami kärnsäga Pseudobagarius sinensis – hiina kärnsäga Pseudobagarius subtilis – sale kärnsäga Kärnsäga andmebaasis eElurikkus
Kameeleonsäga

Kameeleonsäga (Acrochordonichthys) on kalade perekond sugukonnast Akysidae sägaliste seltsis. Perekonda kuuluvad liigid on levinud peamiselt Kagu-Aasias. Mitu liiki esinevad ainult Borneo jõgedes. Acrochordonichthys chamaeleon – kapuasi kameeleonsäga Acrochordonichthys falcifer – käänuim-kameeleonsäga Acrochordonichthys guttatus – tähniline kameeleonsäga Acrochordonichthys gyrinus – sirpuim-kameeleonsäga Acrochordonichthys ischnosoma – kiitsakas kameeleonsäga Acrochordonichthys mahakamensis – mahakami kameeleonsäga Acrochordonichthys pachyderma – borneo kameeleonsäga Acrochordonichthys rugosus – kare kameeleonsäga Acrochordonichthys septentrionalis – põhja-kameeleonsäga Acrochordonichthys strigosus – sale kameeleonsäga Kameeleonsäga andmebaasis eElurikkus
Nugisäga

Nugisäga (Vandellia) on kalade perekond sugukonnast Trichomycteridae sägaliste seltsis. Perekonda kuuluvad liigid on hematofaagsed parasiidid. Nad on levinud Lõuna-Ameerika jõgedes. Vandellia beccarii – guajaana nugisäga Vandellia cirrhosa – kandiru Vandellia sanguinea – kaan-nugisäga Nugisäga andmebaasis eElurikkus
Kiiu vasallilinnus

Kiiu vasallilinnus ehk Kiiu mungatorn ehk Kiiu torn asub Harju maakonnas Kuusalu vallas Kiiu mõisapargis 3 kilomeetrit Kuusalust Tallinna poole. Linnus rajati oletatavasti 1520. aasta paiku Kiiu mõisaomaniku Fabian von Tiesenhauseni poolt kindlustatud tornelamuks. Kiiu torn vasallilinnusena on Eesti väikseim linnuseehitis. Tornis on neli korrust, väljastpoolt ümbritseb kivimüüri puidust ringrõdu. Müüride paksus jalamil on 1,8 meetrit, torni sisemine läbimõõt küünib 4,3 meetrini. Kitsad aknad olid algselt mõeldud laskeavadeks, ringrõdu aga kaitsekäiguks, mille põrandas olid tõrjeaugud. Torni pääses vaid läbi ühe riivpalgiga suletava sissepääsu. Viimast kaitses omamoodi eeslinnusena praeguseks hävinud majandushoov, mida piiras paekivist müür. Sõja korral kasutati eluruumina vaid II korrust, kus lisaks kaminale ja danskerile, mis esinevad ka ülejäänud korrustel, on seina ehitatud voodinišš. Ülejäänud korrused on puht kaitseotstarbelised, millest annavad tunnistust ka 11 erineva kujuga laskeava. Esimese ja teise korruse vahelaed on võlvitud. Kolmanda ja neljanda korruse vahel on talalaed. Ühelt korruselt teisele pääseb müüritreppi mööda. Kiiu tornlinnuse muudab aga Baltimaades erandlikuks III korrust ümbritsev taladele toetuv kaitsekäik ehk urdaaž. Linnus purustati Liivi sõja ajal ning restaureeriti kunstiajaloolase Villem Raami juhtimisel 1974. aastal. Pärast restaureerimist on torn kasutusel söögikohana. Kiiu vasallilinnusest Kuusalu valla lehel Eesti Ajalooarhiivi Kinnistute register: Kiiu mõis (Kuusalu khk) Kiiu vasallilinnus kultuurimälestiste riiklikus registris